Prehľad opatrení a služieb, ktoré sú určené pre ľudí so skúsenosťou drogami v Európe (EUDA, 2025):

| **Kategória adiktologických opatrení** | **Rozsah (čo pokrývajú)** | **Forma poskytovania** | **Zameranie a cieľ** |
| --- | --- | --- | --- |
| **Prevencia a vzdelávanie** | osvetové kampane zamerané na destigmatizáciu a objektívne informovanie o návykových látkach, školské preventívne programy, komunitná prevencia | interaktívne vzdelávacie workshopy, prednášky, diskusie, online kampane | zníženie rizikového užívania návykových látok a vzniku závislostí; budovanie odolnosti a podpora sebaregulácie; destigmatizácia |
| **Včasná diagnostika a screening** | screening rizikového užívania, identifikácia raných príznakov závislosti | ambulantné vyšetrenia, terénne screeningové tímy, online služby | včasné zistenie rizikového správania a návrh ďalších intervencií |
| **Detoxikácia** | krátkodobá intervencia zameraná na odstránenie návykových látok z organizmu; monitorovanie a manažment abstinenčných príznakov; fyzická stabilizácia pacienta | pobytové detoxikačné centrá, ambulantné detoxikačné programy v menej závažných prípadoch; poskytovanie bezpečného a kontrolovaného prostredia | zníženie fyzickej závislosti, bezpečné zvládnutie abstinenčných príznakov a príprava pacienta na ďalšiu fázu liečby; minimalizácia zdravotných komplikácií  |
| **Záchytné stanice** | krátkodobá stabilizácia osôb, ktoré sú akútne intoxikované alkoholom alebo inými drogami; poskytujú základnú zdravotnú starostlivosť a dohľad; hygienu; bezpečné prostredie;  | ambulantná jednodňová starostlivosť; ošetrovaná osoba hradí dopravu, vyšetrenie, ošetrenie a následný pobyt v záchytnej stanici, ak sa preukáže intoxikácia; | stabilizovať, informovať a motivovať klientov, aby znížili spotrebu návykových látok a prípadne vyhľadali ďalšiu liečbu; zabezpečiť nadväznosť na inú špecializovanú starostlivosť a predchádzať ohrozeniu iných osôb, poriadku a majetku; znížiť zaťaženie poskytovateľov urgentnej medicíny a polície |
| **Liečba a terapia** | dlhodobá intervencia zahŕňajúca psychoterapeutickú, farmakologickú a sociálnu podporu; individuálna aj skupinová terapia; podporné programy pre reintegráciu | rezidenčné liečebné programy, ambulantné služby, integrované liečebné programy; kombinácia intenzívnej terapie a následnej podpory | stabilizácia psychického a sociálneho stavu, zlepšenie funkčného a životného manažmentu, podpora dlhodobej abstinencie a zvládania záťaže |
| **Substitučná liečba** | programy substitučnej terapie (napr. metadon, buprenorfín) na liečbu (opioidovej) závislosti | špecializované liečebné centrá, ambulantné programy substitučnej terapie | stabilizácia stavu; zmiernenie abstinenčných príznakov; zotavenie; postupný prechod k úplnej abstinencii |
| **Program výmeny injekčných striekačiek** | bezplatná výmena alebo distribúcia sterilných injekčných pomôcok pre injekčných užívateľov drog | nízkoprahové centrá, ambulantné kliniky, lekárne, mobilné terénne tímy | prevencia prenosu HIV/HCV; zníženie zdravotných rizík; ochrana verejného zdravia; bezpečná likvidácia použitých striekačiek; zníženie odpadu vo verejných priestoroch |
| **Kontaktné centrá** | miesto (prvého) kontaktu, kde môžu ĽUD získať informácie o možnostiach liečby a ďalšej podpore, pričom na jednom mieste sú poskytované základné služby pre ĽUD (napr. distribúcia materiálu, ošetrenie; poradenstvo) | nízkoprahové centrum prispôsobené potrebám ĽUD, najmä pre vytvorenie bezpečného prostredia a nadviazanie kontaktu | znížiť zdravotné a sociálne riziká spojené s užívaním drog; poskytovať podporu a informácie; motivovať k liečbe a zlepšiť kvalitu života klientov  |
| **Supervidované spotrebné miestnosti**  | hygienické priestory s odborným dohľadom na užívanie drog, ktoré si klienti prinesú so sebou | špecializované nízkoprahové zariadenia s hygienickým materiálom na aplikáciu drog | zníženie úmrtí na predávkovanie; zníženie zdravotných rizík; prepojenie na liečbu; nadviazanie kontaktu s vylúčenými komunitami; zníženie znečistenia verejných priestorov |
| **Programy s naloxónom na domáce použitie** | poskytovanie a školenie v používaní naloxónových súprav na zvrátenie predávkovania opioidmi | lekárne, automaty, záchranné služby, nízkoprahové centrá, terénne tímy | prevencia smrteľných predávkovaní; umožnenie včasného zásahu  |
| **Služby testovania drog** | analýza vzoriek drog na prítomnosť nečistôt a určenie množstva aktívnej látky vrátane identifikácie nebezpečných prímesy | špecializované centrá, laboratóriá, špecializované lekárne, stánky na festivaloch  | informovanie užívateľov o obsahu látok; zníženie rizika nežiadúcich účinkov; včasné varovanie pri identifikácii nebezpečných prímesí alebo syntetických variantov s väčšími rizikami; identifikácia potentnosti aktívnej látky pre bezpečnejšie dávkovanie |
| **Kontingenčné programy** | programy založené na odmeňovaní za negatívne testy na drogy alebo účasť na liečbe (napr. finančné odmeny; možnosť nadobudnutia substitučných prípravkov na určité obdobie namiesto denných návštev) | ambulantné kliniky, špecializované zariadenia | zvýšenie zotrvania v liečbe; podpora abstinencie |
| **Podpora pre abstinujúcich a rodiny** | dlhodobé podporné programy, terapeutické intervencie pre udržanie abstinencie,  | individuálna a skupinová terapia, podporné skupiny, resocializačné programy | udržanie abstinencie, prevencia relapsu, posilniť sieť sociálnej podpory; predchádzať rodinnej dezintegrácii; znížiť sociálnu izoláciu a stigmatizáciu; podporiť sociálne začlenenie |
| **Podporované bývanie** | dostupný prístup k ubytovaniu pre aktívnych užívateľov drog, často so sociálnou podporou na mieste | podporované bývanie, modely "housing first" | stabilizácia bývania; zabezpečenie základných životných potrieb; zníženie bezdomovectva |
| **Resocializácia, rehabilitácia a podpora reintegrácie** | rehabilitačné a resocializačné programy, komunitné služby, podporné skupiny, programy prevencie relapsu | rehabilitačné a resocializačné centrá s pobytom, podporné skupiny, individuálna a skupinová terapia | udržanie abstinencie, reintegrácia do spoločnosti, rozvoj zručností, zlepšenie kvality života |

<https://www.euda.europa.eu/publications/european-drug-report/2025/harm-reduction_en>

<https://www.euda.europa.eu/publications/monographs/harm-reduction_en>

<https://www.euda.europa.eu/publications/health-and-social-responses-a-european-guide_en>